Михаил Лермонтов
Молитва

Превод от руски: Мария Шандуркова, 2013

chitanka.info

Животът труден стане ли,

сърцето в скръб линей,

молитва аз повтарям си,

тя чудно в мен живей.

Тя силна, благодатна е

със живите слова —

в тях диша непонятната

и свята красота.

Свободна е душата ти,

далече е страха —

повярвал си, заплакал си

и дишаш с лекота…

1839

Превод: 31.01.2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.